
Riigihanke „Narva linna bussijaama rekonstrueerimine“ avatud hankemenetluse korraldamine 
1. Asjaolud ja menetluse käik

Narva linn koostöös Eesti Raudtee AS-iga viib ellu projekti “Narva linna bussi- ja raudteejaama arendus”. Narva linna osalus projektis on kinnitatud Narva Linnavolikogu 18.06.2015 otsusega nr 42 „Projekti “Narva linna bussi- ja raudteejaama arendus“ omafinantseerimine ja.  
Projekti üldeesmärgiks on Narva raudteejaama parem ühendamine muude transpordiliikidega ning olemasoleva ühistranspordi taristu potentsiaali parem kasutamine, et suurendada reisijate hulka.  
Projekti otsesed eesmärgid:

• Raudteejaama ühendamine rahvusvaheliste ja regionaalsete bussiliinidega naabrusesse rajatud bussiterminali varikatuse ja renoveeritud raudteejaamahoone abil

• Raudteeliikluse ühendamine kergliiklustranspordiga jalgrattaparkla ja rajatud kergliiklusteede abil 

• Raudteeliikluse ühendamine sõiduautotranspordiga täiendavate parkimiskohtade abil. Raudteeliikluse ühendamine teiste ühistranspordiliikidega juurdepääsuteede, sh kõnniteede abil

Projekti tegevused: Raudteejaama hoone ja bussijaama  rekonstrueerimine, sh varikatuse-ooteplatvormi ehitamine, rongi- ja bussiliikluse reaalaja infotahvlite paigaldamine, jalgrattatee ja jalgrattaparkla, juurdepääsuteede, parklate ja välisvalgustuse ehitamine.
Projekti tegevuste rahastamine toimub meetme "Raudteeliikluse arendamine ja erinevate liikumisviiside ühendamine"  tegevuse „Ühendusvõimaluste parandamine ühistranspordipeatustes” kaudu. Rahastamise aluseks on SA Keskkonnainvesteeringute Keskuse poolt taotluse rahuldamise otsus 14.12.2015 nr 1-25/348 (projekt nr 2014-2020.10.02.001.01.15-0022). Projekti realiseerimine viib ellu 2016-2017.
Narva linna bussijaama rekonstrueerimise tellimiseks teeb Narva Linna Arenduse ja Ökonoomika Amet ettepaneku algatada avatud hankemenetlus (e-menetlus) riigihangete seaduses sätestatud korras.

Ehitustööde hankelepingu eeldatavaks maksumuseks 804 138,00 EUR eurot (käibemaksuta). 
Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005.a korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.

2. Õiguslikud alused
Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muu hulgas hankija poolt ehitustööde tellimine. 

RHS § 15 lg 1 p 2 järgi, riigihanke hankemenetluse korraldamise ja ideekonkursi korraldamise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul ehitustööde hankelepingu ja ehitustööde kontsessiooni korral 250 000 eurot.
Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 

3. Otsus

3.1. Algatada ehitustööde riigihanke „Narva linna bussijaama rekonstrueerimine“ avatud e-hankemenetlus, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktori – Georgi Ignatov. 

3.3. Volitada Narva Linna Arenduse ja Ökonoomika Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga ehitustööde hankeleping.

4. Rakendussätted

4.1. Korraldus jõustub seaduses sätestatud korras.

4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

